CELEX: C2007/183/76
Language: lt
Date: 2007-08-04 00:00:00
Title: Byla T-212/07 2007 m. birželio 15 d. pareikštas ieškinys byloje — Harman International Industries prieš VRDT — Becker (Barbara Becker)

4.8.2007   
            
            
               LT
            
            
               Europos Sąjungos oficialusis leidinys
            
            
               C 183/40
            
         2007 m. birželio 15 d. pareikštas ieškinys byloje — Harman International Industries prieš VRDT — Becker (Barbara Becker)
   
   (Byla T-212/07)
   (2007/C 183/76)
   Kalba, kuria surašytas ieškinys: anglų
   Šalys
   
      Ieškovė: Harman International Industries, Inc. (Northridge, JAV), atstovaujama barrister M. Vanhegan
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT).
   
      Kita procedūros Apeliacinėje taryboje šalis: Barbara Becker (Majamis, JAV)
   Ieškovės reikalavimai
   
               —
            
            
               panaikinti 2007 m. kovo 7 d. Pirmosios apeliacinės tarybos sprendimą (byla R 502/2006-1) 1 punktą, kuriuo buvo panaikintas 2005 m. vasario 15 d. Protestų skyriaus sprendimas;
            
         
               —
            
            
               nurodyti visiškai atmesti Bendrijos prekių ženklo paraišką Nr. 2 939 072;
            
         
               —
            
            
               priteisti iš atsakovės ieškovės patirtas bylinėjimosi Apeliacinėje taryboje ir Pirmosios instancijos teisme išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: Barbara Becker
   
      Prašomas įregistruoti Bendrijos prekių ženklas: žodinis Bendrijos prekių ženklas „Barbara Becker“ 9 klasės prekėms — paraiška Nr. 2 939 072
   Ženklo ar žymens, kuriuo remiamasi protesto procedūroje, savininkė: Harman International Industries, Inc.
   
      Ženklas ar žymuo, kuriuo remiamasi protesto procedūroje: žodiniai Bendrijos prekių ženklai „BECKER“ ir „BECKER ONLINE PRO“ 9 klasės prekėms
   
      Protestų skyriaus sprendimas: visiškai patenkinti protestą
   
      Apeliacinės tarybos sprendimas: patenkinti apeliacinį skundą ir atmesti protestą
   
      Ieškinio pagrindai: Tarybos reglamento (EB) Nr. 40/94 Dėl bendrijos prekių ženklo 8 straipsnio 1 dalies b punkto ir 8 straipsnio 5 dalies pažeidimas.
   Ieškovė teigia, kad Apeliacinė taryba klaidingai taikė Reglamento dėl Bendrijos prekių ženklo 8 straipsnio 1 dalies b punktą nuspręsdama, jog ieškovės prekių ženklas „BECKER“ ir prašomas įregistruoti žymuo „Barbara Becker“ nėra konceptualiai panašūs, todėl nėra galimybės juos supainioti. Be to, ieškovė nurodo, kad Apeliacinė taryba teisiškai klaidingai taikė Reglamento dėl Bendrijos prekių ženklo 8 straipsnio 5 dalį, nuspręsdama, jog prašomas įregistruoti žymuo „Barbara Becker“ ir ieškovės Bendrijos prekių ženklas nėra susieti.